### | | | | --- | --- | | | | | --- | | **Byråd** 26. maj 2020 Sagsnr. 710-2019-3211 Dok.nr. 710-2020-159590 Sagsbehandler DPKLKR | | 88.                 Høringssvar til Basisanalysen i 3. vandplanperiode 2021-2027 - Åbent

###

|  |  |
| --- | --- |
| Tidl. politisk behandling | BY, 28.05.19, pkt. 82 |
| Forventet sagsgang | TM-U, ØK, BY |
| Lovgrundlag | Lov om vandplanlægning, EU’s Vandrammedirektiv |

###

**SAGENS INDHOLD**

Byrådet skal godkende Favrskov Kommunes høringssvar til
basisanalysen i statens vandområdeplaner 2021-2027. Forslaget til høringssvar
er vedlagt som bilag og skal indsendes til staten senest 22. juni 2020.

Statens vandområdeplaner udgør tilsammen en plan for,
hvordan man kan forbedre det danske vandmiljø og opnå renere vand i [adresse]
søer, fjorde og vandløb. De to første vandområdeplaner gælder frem til udgangen
af 2021, hvorefter vandområdeplanerne for 2021-2027 viderefører
vandplanlægningen de næste 6 år. Planerne 2021-2027 er således tredje
generation af de danske vandområdeplaner. Byrådet behandlede i maj 2019 statens
forslag til arbejdsprogram og tidsplan for planerne 2021-2027.

Kort fortalt er basisanalysen en slags ”rigets tilstand”
for kvaliteten af vandet i åer, søer, fjorde, langs kyster og grundvandet. Den
beskriver, hvor rent vandet er i dag, og det estimeres, hvad tilstanden
forventes at være i 2027. Der kan læses mere om basisanalysen [her](https://mst.dk/natur-vand/vandmiljoe/vandomraadeplaner/vandomraadeplaner-2021-2027/basisanalyse-for-vandomraadeplaner-2021-2027/)
og mere om selve vandområdeplanerne på [Miljøstyrelsens
hjemmeside](https://mst.dk/natur-vand/vandmiljoe/vandomraadeplaner/vandomraadeplaner-2021-2027/).

**VURDERING**

Teknik og Miljø vurderer, at det meste af basisanalysen er
af faglig eller teknisk karakter. Forvaltningen har således først og fremmest
en del tekniske bemærkninger, der foreslås indarbejdet i høringssvaret. Forslag
til høringssvar er vedlagt som bilag.

Teknik og Miljø foreslår, at Byrådet igen benytter høringen
til at gøre opmærksom på kommunens holdning til etableringen af en faunapassage
ved Tangeværket/Tange sø. Tage Steffensen skal netop håndteres af
vandområdeplanerne. [adresse] anbefaler på den baggrund, at staten
udpeger spærringen ved Tangeværket som en af indsatserne i vandområdeplanerne
2021-2027. Målet er, at staten hurtigst muligt tager ansvar for at skabe en
faunapassage forbi værket, således at:

·
Miljømålene i vandområdeplanerne for [adresse] samt vandløbene op-
og nedstrøms Tange Sø kan opfyldes – herunder fri passage for vandrefisk

·
Der kan etableres en naturlig levedygtig bestand af laks og
havørred i [adresse], og der skabes en naturlig og stabil vandføring i [adresse]
nedstrøms Tangeværket.

·
Dødeligheden blandt vandrefisk (eksempelvis ål, ørred og laks)
ved passagen af Tange Sø mindskes mest muligt.

[adresse] anbefaler, at løsningen udføres i
overensstemmelse med model A i en forundersøgelse fra 2016 udarbejdet af
Rambøll. Rapporten kan hentes på [adresse] hjemmeside [her](https://www.favrskov.dk/sites/default/files/ramboell_-loesningsforslag_for_gudenaaens_forloeb_ved_tange_soe.pdf).
Model A er efter Favrskov Kommunes opfattelse den løsning, der bedst og
billigst opfylder målene, samtidig med at størstedelen af Tange Sø bevares.

Nedenstående er en kort opsummering af de øvrige
væsentligste elementer i høringssvaret.

[adresse] anbefaler overordnet, at

·
Statens økonomiske tilskud (DUT-kompensationen) til kommunerne
fortsættes, og at den afspejler de nødvendige indsatser/løsninger.

For området ”Vådområder” anbefales det, at

·
Staten fjerner barrierer, der kan mindske lodsejeres incitament
til at indgå i de frivillige vådområdeprojekter, eksempelvis krav om at der
ikke må vildtfordres.

·
Deltagelse i jordfordelings- og vådområdeprojekter af
samfundsmæssige hensyn ikke udløser en revurdering af ejendomsskattegrundlaget.

·
Staten oftere og tidligere i processen foretager opkøb af arealer
og ejendomme med landbrugsarealer i nærheden af mulige vådområder for
yderligere at understøtte muligheden for etableringen af vådområder.

For området ”Søer” anbefales det, at

·
Alle søer bliver vurderet, i forhold til samlet økologisk
tilstand. Desuden anbefales, at der i videst muligt omfang indhentes
tilsynsdata, så der kan foretages en tilstandsvurdering på flest mulige
miljøparametre for søerne.

For området ”Miljøfremmede stoffer” anbefales det, at

·
Staten leverer tilstrækkelig dokumentation for pågående
forureninger til, at kommunerne kan opspore kilderne.

For området ”Vandløb” anbefales det, at

·
Fiskeindeks DFFVø (ørredtæthed) anvendes i ørredvandløbene Borre
Å og [adresse], således at ørredtæthed indgår i målsætningen af vandløbene, hvilket
ikke er tilfældet i basisanalysen. Denne anbefaling er af stor væsentlighed,
idet den har indflydelse på at belyse den reelle og kendte problemstilling med,
at Tangeværket spærrer for opgangen af havørred til visse vandløb i [adresse]
Kommune.

·
At nyeste fiskedata fra 2019 anvendes i [adresse] i stedet for
forældede data fra 2010.

·
Kommunen bliver inddraget i den af Miljøministeriet nyligt
udførte tilretning af vandløb beliggende i [adresse].

·
Staten, som ansvarlig myndighed, følger op på kommunernes og
sportsfiskerforeningernes smoltundersøgelser i [adresse] i 2020 og undersøger
årsagerne til det forventede tab af ørreder på deres
vandring gennem nedre [adresse] og [adresse].

Uddybning af ovenstående anbefalinger er beskrevet nærmere
i bilaget om forslag til høringssvar.

**ØKONOMI**

Indsatserne og de konkrete anlægsprojekter i
vandområdeplanerne 2021-2027 finansieres af staten. Det forventes, at staten
fra 2021 og frem fortsat vil kompensere kommunerne via DUT-midlerne for store
dele af den generelle arbejdsindsats.

**INDDRAGELSE**

I [adresse] [kapitel
7](https://mfvm.dk/fileadmin/user_upload/MFVM/Vandomraadeplaner/Arbejdsprogram_for_VP3.pdf) er der anført en tidsplan og en oversigt over høringer af og inddragelse
i vandområdeplanerne. Forslag til selve Vandområdeplanerne for 2021-2027 kommer
i offentlig høring ved årsskiftet, hvor Byrådet forventeligt vil få sagen til
behandling omkring maj 2021. Statens endelige planer skal være vedtaget og
offentliggjort senest 22. december 2021.

Til arbejdet med fastsættelse af planens indsatsprogram er
der på nationalt plan nedsat en række Vandråd. Vandrådene er sammensat, så de i
videst mulige omfang repræsenterer interessenterne. Vandrådene inddrages i
arbejdet med indsatsprogrammet via kommunerne. Kommunernes og Vandrådenes
forslag til indsatsprogram skal sendes til staten i september 2020, hvor
Byrådet ligeledes vil få sagen om indsatsprogrammet til politisk behandling.

Favrskov Forsyning har været inddraget i Teknik og Miljøs
arbejde med høringssvarene angående spildevand.

**INDSTILLING**

Direktøren for Teknik og Miljø indstiller til Byrådet:

1.
At høringssvaret godkendes og sendes
til staten.

**BESLUTNING**

***Teknik- og Miljøudvalget, 7. maj 2020:***

Fraværende:Ingen

Indstilles godkendt.

***Økonomiudvalget, 19. maj 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Høringssvar til Basisanalysen i 3. vandplanperiode 2021-2027 | 710-2020-44633 |